Държавен вестник, бр. 24, 2011 г., стр. 180

СТР.  180	
Д Ъ Р Ж А В Е Н  В Е С Т Н И К 	
БРОЙ  24
Посочените в тази рубрика изисквания са за зрителна острота без корекция.
Н54 „б“ Освидетелстваните по графа 10 са годни при зрителна острота 1.0 с оптична корекция на 
всяко око поотделно.
Н54 „в“ Освидетелстваните по всички графи са годни при зрителна острота 1.0 с оптична корекция 
на всяко око поотделно.
Решенията са дадени в табличната част.
Други болести на окото и придатъците му (Н55-Н59)
Решенията са дадени в табличната част.
Клас VIII. Болести на ухото и на мастоидния израстък (H60-H95)
Основни изисквания за кандидати за екипажи на безпилотни летателни апарати по отношение слу­
хов и вестибуларен анализатор:
Вестибуларен анализатор: изследването на вестибуларния анализатор се извършва по метода МКУК – 
прекъсната кумулация ускоренията на Кориолис за време от 1 минута. Изследването е еднократно и 
може да бъде повторено при кандидатите след 6 месеца.
При случаите на преживяна закрита травма на главата със загуба на съзнание при летателния със­
тав се провежда изследване на ВВУ не по рано от 6 месеца, а при травма на главата без загуба на съз­
нание не по рано от месец от датата  след травмата след консултация с невролог.
Слухов анализатор: шепотна реч поотделно за всяко ухо 6 м, разговорна реч за всяко ухо 12 м; аудио­
метрични изисквания – до 25 дб. за честотите  от 500 до 8000 Hz, с изключение на честотата – 3000 Hz 
до 35 дб.  Акуметрия и тонална аудиометрия са задължителни за кандидатите  и се извършват вся­
ка година при годишни прегледи на летателния състав. По показания се извършва: тимпанометрия, 
отоакустични емисии, евокирани потенциали, говорна аудиометрия и R-графия по Шулер и Стенверс.
(Н60-Н62) Към тази рубрика се отнасят: перихондрит на ушната мида; външен  инфекционен  отит;  
други  възпаления на външното  ухо (екзема, холестеатом); неинфекциозни болести на ушната мида 
(придобита деформация, хематом); придобита стеноза на външния слухов проход; екзостози на  външ­
ния слухов проход. Освидетелстваните по буква „а“ по всички графи са негодни.
По буква „б“ от рубриката кандидатите по графи 1, 3, 5, 7 и 9 са  негодни, а по графи 2, 4, 6, 8 и 10 се 
решават съобразно изискванията по чл. 7.
(Н65-Н69) Към  тези  рубрики се разглеждат предимно изразени остатъчни  явления  след остро  въз­
паление на средното ухо и Евстахиевата тръба. Решенията са дадени в табличната част.
 При незначителни  ръбци  на мястото на бивши перфорации, калциеви отлагания върху тъпанчевата 
мембрана при запазена подвижност на същата, нормален слух и барофункция  кандидатите по графи 1, 
3, 5, 7 и 9 също са годни.
(Н66.1-Н66.9 и Н68.1) Хронично гнойно възпаление на средното ухо, възпаление и запушване на Ев­
стахиевата тръба с трайно нарушена проходимост. По буква  „а“ освидетелстваните по всички графи са 
негодни, а по буква „б“  по  графи 1, 3, 5, 7  и 9 са негодни, а по графи  2, 4, 6, 8 и 10 се решават съобразно 
изискванията по чл. 7.
(Н72-Н74) Тук се отнасят: перфорация на тъпанчето и други болести на тъпанчето; други болести на 
средното ухо и мастоидния израстък (тимпаносклероза, адхезивен отит, полип на средното ухо). Решени­
ята са дадени в табличната част.
H80 Освидетелстваните по графи 1, 3, 5, 7 и 9 са негодни, а по графи 2, 4,  6, 8 и 10 се решават съо­
бразно изискванията по чл. 7.
(H81.0 и Н81.3) – Болест на Мениер и други периферни световъртежи. Освидетелстваните по буква „а“ 
са негодни по всички графи. По буква „б“ – графи 1, 3, 5, 7 и 9 са негодни, а по графи 2, 4, 6, 8 и 10 се 
решават съобразно изискванията по чл. 7.  
H90 Изискванията за кандидатите за БЛА по отношение  на  слуха  са: шепотна реч поотделно за 
всяко ухо 6 м, разговорна  реч  за всяко ухо 12 м; аудиометрични изисквания – до 25 дб. за честотите  от 
500  до  8000 Hz, с изключение на честотата  – 3000 Hz до 35 дб.
 При вземане на експертно решение за основа се приемат по-лошите показатели на слуха. При оценка 
на слуховата функция определящи са данните, получени от аудиометрия, отоакустични емисии, импедан­
сметрия. Слухозагубата се оценява по стадии, както следва:  първи стадий глухота – от 30 до 40 децибела 
(4000 – 6000 Hz); втори стадий глухота – от 40 до 50 децибела (2000 – 8000 Hz), трети стадий глухота – 50 
до 80 децибела (1500 – 8000 Hz). 
Решенията са дадени в  табличната част.   
Клас IX. Болести на органите на кръвообращението (I00-I99)
Остър ревматизъм (I00-I02)
Решенията са дадени в табличната част.
Хронични ревматични болести на сърцето (I05-I09)
Тук спадат: ревматични болести на митралната, аортната и трикуспидалната клапа, както и съчета­
ното им засягане и  ревматичният миокардит и перикардит.
Решенията са дадени в табличната част.
Хипертонични болести (I10-I15)
Хипертонията се оценява по приетата класификация на артериалното налягане според ESC и ESH 
2007 г.
АН
класификация
СИСТОЛНО
(mm Hg)
ДИАСТОЛНО
(mm Hg)
Оптимално
< 120
< 80
Нормално
120 – 129 и/или 
80 – 84